5, Ιουνίου 2026

ΑΝΑΚΟΙΝΩΣΗ ΓΙΑ ΤΗ ΔΙΕΞΑΓΩΓΗ ΕΞΕΤΑΣΕΩΝ ΓΙΑ ΤΗΝ ΚΑΤΑΤΑΞΗ AΠΟΦΟΙΤΩΝ ΙΝΣΤΙΤΟΥΤΩΝ ΕΠΑΓΓΕΛΜΑΤΙΚΗΣ ΚΑΤΑΡΤΙΣΗΣ (Ι.Ε.Κ.) ΚΑΙ ΜΕΤΑΛΥΚΕΙΑΚΟΥ ΕΤΟΥΣ ΤΑΞΗΣ ΜΑΘΗΤΕΙΑΣ
ΣΤΟ ΠΡΟΠΤΥΧΙΑΚΟ ΠΡΟΓΡΑΜΜΑ ΣΠΟΥΔΩΝ ΤΟΥ ΤΜΗΜΑΤΟΣ ΔΙΟΙΚΗΣΗΣ ΕΠΙΧΕΙΡΗΣΕΩΝ

Ανακοινώνεται ότι βάσει της απόφασης της Συγκλήτου του Πανεπιστημίου Αιγαίου στη συνεδρίαση με αριθμ. 07/02.04.2025 θα διεξαχθούν γραπτές εξετάσεις για την επιλογή των υποψηφίων για κατάταξη Αποφοίτων Ινστιτούτων Επαγγελματικής Κατάρτισης (Ι.Ε.Κ.) και Μεταλυκειακού Έτους Τάξης Μαθητείας στο Προπτυχιακό Πρόγραμμα Σπουδών του Τμήματος Διοίκησης Επιχειρήσεων  σε ποσοστό ίσο με το 5 % επί του αριθμού των εισακτέων του ακαδημαϊκού έτους 2026-2027 όπως ορίστηκε διακόσοι πενήντα οχτώ (258).
Δικαίωμα συμμετοχής στις εν λόγω κατατακτήριες εξετάσεις έχουν οι απόφοιτοι Ι.Ε.Κ. και Μεταλυκειακού έτους - Τάξης Μαθητείας που είναι κάτοχοι των Διπλωμάτων Επαγγελματικής Ειδικότητας Εκπαίδευσης και Κατάρτισης, τα οποία είναι συναφή με το δίπλωμα/πτυχίο του προγράμματος σπουδών α' κύκλου του Τμήματος Διοίκησης Επιχειρήσεων όπως φαίνεται στη συνέχεια: 

Σύμφωνα με απόφαση της Συνέλευσης του Τμήματος Διοίκησης Επιχειρήσεων Πανεπιστημίου Αιγαίου στη συνεδρίαση με αριθμ. 14/18.03.2026 θέμα 7ο θα διεξαχθούν γραπτές εξετάσεις για την επιλογή των υποψηφίων για κατάταξη Αποφοίτων Ι.Ε.Κ. και Μεταλυκειακού Έτους Τάξης Μαθητείας στο εν λόγω Τμήμα κατά το διάστημα από 1ης έως 20ης Δεκεμβρίου 2026. στις εγκαταστάσεις αυτού ,  στην πόλη της Χίου.  

ΕΞΕΤΑΖΟΜΕΝΑ ΜΑΘΗΜΑΤΑ 
Οι  υποψήφιοι θα εξεταστούν στα παρακάτω τρία μαθήματα:
[bookmark: _GoBack]Μάθημα 1ο 
Εισαγωγή στη Διοίκηση Επιχειρήσεων
Προτεινόμενη Βιβλιογραφία / Εξεταστέα Ύλη
Βασικές ενότητες

· Εισαγωγή. Ο οργανισμός, ο manager και το management.
· Ιστορική αναδρομή του management, το περιβάλλον του οργανισμού.
· Η διαδικασία της λήψης αποφάσεων.
· Ο προγραμματισμός
· Οργανωτική δομή οργανισμού, οργανωσιακές αλλαγές.
· Διοίκηση ανθρώπινου δυναμικού.
· Ηγεσία
· Καινοτομία, οργανωσιακές αλλαγές.
· Ατομική συμπεριφορά, ομάδες, ομαδική εργασία.
· Παρακίνηση, επικοινωνία, διαπραγμάτευση.
· Έλεγχος
· Διοίκηση λειτουργιών
· Επανάληψη

Ενδεικτική Βιβλιογραφία

1. ΔΙΟΙΚΗΣΗ ΕΠΙΧΕΙΡΗΣΕΩΝ, 13η έκδοση, Bateman Shell, Εκδόσεις Α. ΤΖΙΟΛΑ & ΥΙΟΙ Α.Ε. 
Διάρκεια Εξέτασης: 3 ώρες 

Μάθημα 2ο 
Μικροοικονομική Α’

Προτεινόμενη Βιβλιογραφία / Εξεταστέα Ύλη
Βασικές ενότητες

· Εισαγωγή: Περιεχόμενο και οργάνωση του μαθήματος.
· Αντικείμενο της μικροοικονομικής. Μεθοδολογικό πλαίσιο ανάλυσης. 
· Οικονομικές μονάδες. Ζήτηση. Προσφορά. Ισορροπία αγοράς. 
· Ελαστικότητες ζήτησης και προσφοράς.
· Θεωρία καταναλωτή. Προτιμήσεις και χρησιμότητα καταναλωτή. Επιλογές και περιορισμοί. Αριστοποίηση.
· Θεωρία Παραγωγής. Συνάρτηση παραγωγής και εισροές. Ανάλυση κόστους και καμπύλες κόστους. Ελαχιστοποίηση κόστους στη βραχυχρόνια και μακροχρόνια περίοδο. 
· Καταναλωτές, παραγωγοί και ευημερία. Ανταγωνιστική ισορροπία και πλεόνασμα παραγωγού και καταναλωτή. Αποτελεσματικότητα ανταγωνιστικών αγορών.

Ενδεικτική Βιβλιογραφία

1. Besanko A. D. – Breautigam R. R., Μικροοικονομική (Μτφρ. Σταματάκης Ν.), επιμέλεια Κουραντή Φ., Μπεχλιούλης Α., Παπανδρέου Α., Σταματόπουλος Γ., Τσάνη Σ., Φουσέκης Π., Εκδόσεις Gutenberg, Αθήνα 2025, Κεφάλαια 1 – 8.
1. Lipsey, R., & Chrystal, A., Μικροοικονομική Θεωρία, 13η έκδοση (Μτφρ. Μανούζας Ζ.), επιμέλεια Κουτσιαράς Ν., εκδόσεις Τζιόλα, Αθήνα 2018, Κεφάλαια 1 – 5 και 9.
1. Katz, M.L. & Rosen, H.S., Μικροοικονομική (Μτφρ. Μεταξά Θ.), επιμέλεια Ασημακοπούλου Δ., εκδόσεις Επίκεντρο, Αθήνα 2007, Κεφάλαια 1 – 5 & 8 – 9.
1. Pindyck, R. & Rubinfeld, D., Μικροοικονομική, (Μτφρ. Φώτης Π., Κουτσούμπα Ν.), επιμέλεια Ανδρικόπουλος Α., εκδόσεις Προπομπός, Αθήνα 2017, Κεφάλαια 1 – 4 & 6 – 7.
1. Acemoglu D., Laibson D. & List J., Μικροοικονομική, 2η έκδοση (Μτφρ. Κώντσας Σ.), επιμέλεια Μιχαλόπουλος Γ., Γκυπάλη Α., Τραχανάς Εμ., εκδόσεις Κριτική, Αθήνα 2023, Κεφάλαια 1 – 6.
1. Ψειρίδου, Α., Λιανός, Θ., 2015, Οικονομική Ανάλυση και Πολιτική: Μικροοικονομική. Ηλεκτρονικό Βιβλίο. Σύνδεσμος Ελληνικών Ακαδημαϊκών Βιβλιοθηκών – Αποθετήριο «Κάλλιπος». Διαθέσιμο στο: http://hdl.handle.net/11419/2360, Kεφάλαια 1 – 5 και 8 – 11.
Διάρκεια Εξέτασης: 3 ώρες

Μάθημα 3ο 
Στατιστική στη Διοίκηση Επιχειρήσεων
Προτεινόμενη Βιβλιογραφία / Εξεταστέα Ύλη
Βασικές ενότητες

· Εισαγωγή
· Γραφικές Μέθοδοι Σύνοψης Δεδομένων (Διάγραμμα Σημείων, Διάγραμμα Μίσχου – Φύλλου, Κατανομή Συχνότητας, Ραβδογράμματα, Γραμμογραφήματα, Κυκλικά Διαγράμματα, Εικονογράμματα)
· Αριθμητικές Μέθοδοι Σύνοψης Δεδομένων (Μέτρα: Κεντρικής Τάσης, Σχετικής Θέσης, Διασποράς, Σχετικής Διασποράς, 
· Στοιχεία Θεωρίας Πιθανοτήτων (Βασικές Έννοιες, Αξιωματική Θεμελίωση, Αρχές Απαρίθμησης, Δεσμευμένη Πιθανότητα, Θεώρημα Bayes, Ανεξάρτητα Ενδεχόμενα)
· Κατανομές Πιθανότητας (Βασικές Έννοιες, Διακριτές και Συνεχείς Τυχαίες Μεταβλητές, Μέτρα Κεντρικής Τάσης, Μέτρα Διασποράς, Ροπές)
· Ειδικές Διακριτές Κατανομές  
· Ειδικές Συνεχείς Κατανομές 
· Δειγματικές Κατανομές
· Σημειακή Εκτίμηση Παραμέτρων
· Εκτίμηση Παραμέτρων με Διαστήματα Εμπιστοσύνης (Μέσου και Διαφοράς Μέσων)
· Παραμετρικοί Έλεγχοι Στατιστικών Υποθέσεων (Μέσου και Διαφοράς Μέσων)
· Εισαγωγή στο SPSS
· Περιγραφική Ανάλυση στο SPSS
· Έλεγχοι υποθέσεων στο SPSS

Ενδεικτική Βιβλιογραφία

1. Aγγελής, B., Δημάκη Κ., Στατιστική Τόμος A’, Στατιστική, Πιθανότητες, Στατιστική Συμπερασματολογία, Εκδόσεις Σοφία, Θεσσαλονίκη, 2010.
2. Field, A., Μια περιπέτεια στη Στατιστική – Το αίνιγμα της πραγματικότητας, Εκδόσεις Προπομπός, 2021.
3. Zαχαροπούλου, X. Στατιστική: Μέθοδοι – Εφαρμογές, Θεσσαλονίκη 1993. 

Επιτρεπόμενο υλικό 
Αριθμομηχανή (scientific calculator). Δεν επιτρέπεται η αριθμομηχανή να έχει μνήμη ή δυνατότητα προγραμματισμού.
Διάρκεια Εξέτασης: 3 ώρες 

ΔΙΚΑΙΟΥΜΕΝΟΙ ΥΠΟΒΟΛΗΣ ΑΙΤΗΣΗΣ
Απόφοιτοι Ινστιτούτων Επαγγελματικής Κατάρτισης (Ι.Ε.Κ.) και Μεταλυκειακού έτους - Τάξης Μαθητείας των παραπάνω ειδικοτήτων που ύστερα από επιτυχή εξέταση πιστοποίησης αρχικής επαγγελματικής κατάρτισης κατέχουν Δίπλωμα Επαγγελματικής Ειδικότητας Εκπαίδευσης και Κατάρτισης επιπέδου πέντε (5) του Εθνικού Πλαισίου Προσόντων ή ισότιμο τίτλο.
Οι ως άνω κάτοχοι Διπλώματος Επαγγελματικής Ειδικότητας Εκπαίδευσης και Κατάρτισης επιπέδου πέντε (5) του Εθνικού Πλαισίου Προσόντων, προ της εγγραφής τους στο Ι.Ε.Κ. πρέπει απαραιτήτως να είναι και κάτοχοι Απολυτηρίου Λυκείου.
ΥΠΟΒΟΛΗ ΑΙΤΗΣΗΣ ΚΑΙ ΑΠΑΡΑΙΤΗΤΩΝ ΔΙΚΑΙΟΛΟΓΗΤΙΚΩΝ
Οι ενδιαφερόμενοι/ες να συμμετάσχουν στη διαδικασία των κατατακτηρίων  εξετάσεων του ακαδ. έτους 2026 – 2027 του Τμήματος Διοίκησης Επιχειρήσεων καλούνται να  υποβάλλουν την αίτησή  τους και τα απαραίτητα δικαιολογητικά από την 1η έως την 15η Νοεμβρίου 2026
Απαραίτητα Δικαιολογητικά  
· Αίτηση του ενδιαφερομένου/νης
· Αντίγραφο Διπλώματος Επαγγελματικής Ειδικότητας Εκπαίδευσης και Κατάρτισης επιπέδου πέντε [5] του Εθνικού Πλαισίου Προσόντων ή ισότιμου τίτλου
· Αντίγραφο Απολυτηρίου Λυκείου (μόνο για τους/τις αποφοίτους των Ι.Ε.Κ. το οποίο πρέπει να έχει αποκτηθεί προ της εγγραφής στο Ι.Ε.Κ.)
· Βεβαίωσης εγγραφής στο Ι.Ε.Κ. (μόνο για τους/τις αποφοίτους των Ι.Ε.Κ.)

Η αίτηση, καθώς και τα απαιτούμενα δικαιολογητικά, υποβάλλονται ηλεκτρονικά στο on-line Σύστημα Αιτήσεων Κατατακτηρίων Εξετάσεων του Πανεπιστημίου Αιγαίου το οποίο βρίσκεται διαθέσιμο στην ιστοσελίδα: http://katataktiries.aegean.gr  και δεν απαιτείται αποστολή τους εντύπως στη Γραμματεία του Τμήματος. 

Με νεότερη ανακοίνωση θα υπάρξει ενημέρωση επακριβώς για τις ημερομηνίες διεξαγωγής των εξετάσεων.




